ai4bharat/Pralekha huggingface dataset:
صدر جمہوریہ کا سکریٹریٹ
صدرجمہوریہ نے انڈین ریڈ کراس سوسائٹی کے اے جی ایم کے رسمی اجلاس کی صدارت کی
صدرجمہوریہ ،ہند محترمہ دروپدی مرمو نے آج  راشٹرپتی بھون کلچرل سینٹر میں انڈین ریڈ کراس سوسائٹی کے اے جی ایم کےرسمی اجلاس کی صدارت کی۔
اس موقع پر خطاب کرتے ہوئے صدر جمہوریہ نے کہا کہ انسان دوستی کو ہندوستانی روایت میں انتہائی اہم انسانی قدر سمجھا جاتا ہے۔انہیں یہ جان کر خوشی ہوئی کہ انڈین ریڈ کراس سوسائٹی سو سے زائد برسوں سے لوگوں کی خدمت کررہی ہے ۔انہوں نے آگے کہا کہ ریڈ کراس سوسائٹی ،قدرتی آفات اور صحت ہنگامی خدمات کے دوران امدادی کاموں کے ذریعہ اپنے عزم کا مظاہرہ کررہی ہے۔انہوں نے انسانیت کی خدمت میں ان کی لگن کے لئے تمام اراکین اور رضاکاروں کی ستائش کی ۔انہوں نے کہا کہ انسانیت کی خدمت کے لئے ان کی لگن ، دردمندی اور بے لوث جذبہ دوسرے لوگوں کو متاثر کرتا ہے۔انہوں نے اعتماد کا اظہار کیا کہ انڈین ریڈ کراس سوسائٹی انسانیت کی فلاح و بہبود کے لئے مسلسل کام کرتی رہے گی۔
صدر جمہوریہ کو یہ جان کر خوشی ہوئی کہ انڈین ریڈ کراس سوسائٹی ملک بھر میں سو سے زائد خون عطیہ مراکز اور موبائل مہمات کے ذریعہ تقریباً دس فیصد ہندوستان میں خون کی ضروریات کو پورا کررہی ہے۔ انہوں نے کہا کہ انڈین ریڈ کرا س سوسائٹی ضرورت مندوں کے لئے محفوظ طریقہ سے خون جمع کرنے اور رضاکارانہ طور پر خون کے عطیہ کے کلچر کو فروغ دےکر شاندار کام کررہی ہے۔انہوں نے ریڈ کراس سوسائٹی کے تمام اراکین سے خون کے عطیہ سے متعلق غلط فہمیوں کو دور کرنے کے لئے کام کرنے اور اس نیک سماجی کام سے لوگوں خاص طور سے نوجوانوں کو جوڑنے کی اپیل کی۔
صدرجمہوریہ کی تقریر دیکھنے کے لئے برائے مہربانی یہاں کلک کریں-
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 189.81 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 19,688 ہے۔
فی الحال زیر علاج مریضوں کی شرح 0.05 فیصد ہے۔
سردست ملک میں شفایابی کی شرح 98.74 فیصد ہے۔
گزشتہ 24 گھنٹوں کے دوران 3,549 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,25,51,248 ہوگئی ہے۔
پچھلے 24 گھنٹوں کے دوران 3,545 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.76 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 83.98 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,65,918 ٹیسٹ کئے گئے۔
ٹیکسٹائلز کی وزارت
ہینڈلوم سیکٹر میں کام کرنے والے افراد
ٹیکسٹائل کی وزارت نے 2019-20 کے دوران ہینڈلوم کے ڈیولپمنٹ کمشنر کے دفتر کے ذریعے چوتھا کل ہند ہینڈلوم سروےکرایا تھا۔رپورٹ کے مطابق ملک میں 3522512 ہینڈلوم کارکن ہینڈلوم کے سیکٹر میں کام کررہے تھے۔
ہنرمندی میں فروغ ایک جاری عمل ہے۔ ہینڈلوم کے ورکروں کےلیے ہنرمندی کے فروغ کے پروگرام تکنیکی شعبے جیسے بنائی، رنگائی، ڈیزائننگ وغیرہ کے لیے درکار ہوتی ہے، جس میں پہلے نیشنل ہینڈلوم ڈیولپمنٹ پروگرام  اور جامع ہینڈلوم کلسٹر ڈیولپمنٹ اسکیم کے تحت اور اب ٹیکسٹائل سیکٹر میں صلاحیت سازی-سامرتھ اسکیم کے تحت ہنرمندی کے فروغ اور تربیت کا کام کیا جارہا ہے۔
مالی سال 2015-16 سے 2020-21 تک  این ایچ ڈی پی، سی ایچ سی ڈی ایس اور سامرتھ کے تحت 56614 ورکروں کو تربیت فراہم کی گئی۔
یہ معلومات آج خواتین اور بچوں کی ترقی کی مرکزی وزیر محترمہ اسمرتی ایرانی نے لوک سبھا میں ایک سوال کا تحریری جواب دیتے ہوئے فراہم کیں۔

03.03.2021
U-2112
(Visitor Counter : 56
امور داخلہ کی وزارت
مرکزی وزیر داخلہ و تعاون کے وزیر جناب امت شاہ نے 12 سے 14 سال کی عمر زمرے کے بچوں کی کووڈ-19ٹیکہ کاری اور 60سال سے زیادہ عمر کے تمام شہریوں کے لئے احتیاطی خوراک شروع کرنے کے لئے وزیر اعظم نریندر مودی کو مبارکباد پیش کی
جناب نریندر مودی کی قیادت میں ، جنہوں نے سب کے لئے مفت ویکسین کمپین کے تحت ہر ہندوستانی کی محفوظ اور صحت مند زندگی کا عہد کر رکھا ہے12 سے 14سال کی عمر زمرے کے بچوں کی کووڈ-19ٹیکہ کاری اور 60+سال کے تمام شہریوں کےلئے ایک احتیاطی خوراک کی شروعات کی
اس عمر زمرے کے ہر شخص کو ٹیکہ لگواناچاہئے
130کروڑ کی آبادی والے ملک میں پختہ قوت ارادی اور قیادت کے بغیر اتنی تیزی سے کووڈ-19ٹیکہ کاری مہم چلانا ناممکن تھاا ور جسے وزیر اعظم نریندر مودی نے کرکے دکھایا ہے اور اپنی دور اندیشی سے ممکن بنایا ہے
میں جناب مودی کو مبارکباد پیش کرتا ہوں اور اس مہم کو کامیاب بنانے والے تمام صحت ملازمین کو سلام کرتاہوں
نئی دہلی:16؍مارچ2022:
مرکزی وزیر داخلہ اور تعاون کے وزیر جناب امت شاہ نے 12 سے 14 سال کی عمر زمرے کے بچوں کے لئے کووڈ-19ٹیکہ کاری اور 60 سال سے زیادہ عمر کے تمام شہریوں کے لئے احتیاطی خوراک شروع کرنے کے لئے وزیر اعظم نریندر مودی کو مبارکباد پیش کی ہے۔
جناب امت شاہ نے اپنے ٹوئٹ میں کہا ’’ہر ہندوستانی کی محفوظ اور صحت مند زندگی کے لئے عہد بند جناب نریندر مودی کی قیادت میں سب کے لئے مفت ٹیکہ کاری مہم کے تحت آج سے 14-12سال کے بچوں کی کووڈ-19ٹیکہ کاری اور 60+سال کے تمام شہریوں کے لئے احتیاطی خوراک شروع ہوگئی ہے۔ اس عمر زمرے کے تمام لوگوں کو ٹیکہ ضرور لگوانا چاہئے۔‘‘
مرکزی وزیر داخلہ و تعاون کے وزیر نے کہا ’’130کروڑ کی آبادی والے ملک میں پختہ قوت ارادی اور قیادت کے بغیر اتنی تیزی سے کووڈ-19 ٹیکہ کاری مہم چلانا ناممکن ہے، جسے وزیر اعظم نریندر مودی نے ثابت کیا اور اپنی دور اندیشی سے ممکن بنادیا۔میں اس کے لئے جناب مودی کو مبارکباد پیش کرتاہوں اور اس مہم کو کامیاب بنانے والے تمام صحت ملازمین کو سلام کرتا ہوں۔‘‘
ماحولیات، جنگلات اور موسمیاتی تبدیلی کی وزارت
آب و ہوا اور توانائی سے متعلق بڑی معیشتوں کے فورم کا اجلاس
ہندوستان عالمی سطح پر اقدامات کررہا ہے:جناب بھوپیندریادو
مرکزی وزیر نے ایم ای ایف کے اراکین سے لائف یعنی طرز زندگی برائے ماحولیات پر ایک عالمی تحریک شروع کرنے کی اپیل کی
مرکزی وزیر برائے ماحولیات، جنگلات اور موسمیاتی تبدیلی، جناب بھوپیندریادو نے توانائی اور آب و ہوا پر بڑے اقتصادی فورم کی ورچوئل میٹنگ میں ہندوستان کی نمائندگی کی، جس کی میزبانی امریکی صدر جوزف بائیڈن نے کی۔یہ میٹنگ کل منعقد ہوئی تھی۔ ایم ای ایف کے اجلاس کا مقصد توانائی کے تحفظ کو مضبوط بنانا اور موسمیاتی بحران سے نمٹنے کے لیے اقدامات کو تیز کرنا تھا جس کے ذریعے سی او پی 27 کے لیے ماحول تیار کرنا ہے۔ اجلاس میں دنیا کی 23 بڑی معیشتوں اور اقوام متحدہ کے سیکرٹری جنرل نے شرکت کی۔
بڑی معیشتوں کے فورم  رہنماؤں نے اپنے اپنے ماحولیاتی تبدیلی کے تعلق سے کئے گئے وعدوں کو پورا کرنے کے لیے ان کی طرف سے کئے جانے والے اقدامات کا اشتراک کیا۔
جناب بھوپیندر یادو نے موسمیاتی تبدیلی سے نمٹنے کے لیے عالمی اجتماعی کارروائی میں تعاون کرنے کے لیے ہندوستان کے مسلسل عزم کے بارے میں بات کی۔ انہوں نے اس بات پر زور دیا کہ ہندوستان اپنی سرحدوں سے پرے جاکر اس سلسلے میں اقدامات کررہا ہے، جن میں بین الاقوامی شمسی اتحاد، اور تباہی سے بچاؤ کے بنیادی ڈھانچے سے متعلق اتحاد شامل ہیں۔
انہوں نے ذکر کیا کہ ہندوستان پہلے ہی 159 گیگا واٹ غیر فوسل ایندھن پر مبنی بجلی پیدا کرنے کی صلاحیت والی فیکٹریاں قائم کر چکا ہے اور پچھلے 7.5 سالوں کے دوران، ہندوستان کی نصب شدہ شمسی توانائی کی صلاحیت میں 18 گنا سے زیادہ اضافہ ہوا ہے۔
جناب یادو نے اس حقیقت پر بھی روشنی ڈالی کہ ہندوستان کا، کاربن کا سالانہ فی کس اخراج عالمی اوسط کا صرف ایک تہائی ہے اور اس کا مجموعی طور پر جی ایچ جی کا اخراج 4 فیصد سے بھی کم ہے، لیکن ہندوستان کے آب و ہوا کے اہداف ولولہ انگیز ہیں اور عالمی بھلائی کے لیے اس کے عزم کی عکاسی کرتے ہیں۔
انہوں نے مزید اس بات پر زور دیا کہ کاربن کی مجموعی اخراج کی روک تھام کئے بغیر، دیگر ماحولیاتی چیلنجوں کے معاملے میں کامیابی بھی اگر حاصل کرلی جائے تو بھی وہ دیرپا ثابت نہیں ہوگی۔
عالمی درجہ حرارت میں اضافہ ہمیں اس بات کا انتباہ دیتا ہے کہ ہر فرد کو ساتھ لیتے ہوئے مساوات اور بین الاقوامی تعاون بھی اصل میں کامیابی کی کلید ہے ، جہاں خوش قسمت ترین لوگوں کا فرض یہ بنتا ہے کہ دوسروں کو راستہ دکھائیں۔ اسی تناظر میں انہوں نے مزید روشنی ڈالتے ہوئے کہاکہ کوئی بھی قوم یہ سفر تنہا طے نہیں کر سکتی۔ صحیح فہم، صحیح سوچ اور تعاون پر مبنی عمل ہی ہماری آئندہ فیصلہ کن نصف صدی کے لیے ہماری راہیں متعین کر یں گے۔ تمام اقوام کو عالمی کاربن بجٹ میں اپنے منصفانہ حصہ پر عمل کرنا چاہیے۔
انہوں نے ذکر کیا کہ کس طرح دنیا کے سب سے بڑے صاف توانائی کے ترقیاتی منصوبوں میں سے ایک کے ذریعے پنچ امرت کے اہداف کو پورا کیا جا رہا ہے۔ گرین ہائیڈروجن مشن سے لے کر ای-موبلٹی تک ہماری معیشت کے کلیدی شعبوں میں کم کاربن پالیسیوں کو اپنانے کے ذریعے، ہندوستان اپنے وعدوں کو پورا کرنے کے راستے پر گا مزن ہے۔
مرکزی وزیر نے ایم ای ایف کے ممبران پر زور دیا کہ وہ لائف یعنی طرز زندگی برائے ماحولیات پر ایک عالمی تحریک شروع کریں جیسا کہ وزیر اعظم جناب نریندر مودی نے گلاسگو میں منعقدہ سی او پی 26 میں مشورہ دیا تھا۔
وزیراعظم کا دفتر
وزیر اعظم جناب نریندر مودی اور وفاق روس کے صدر جناب ولادیمیر پوتن کے درمیان فون پر بات چیت
نئی دلّی ، 7 اکتوبر 2020 / وزیر اعظم جناب نریندر مودی نے آج وفاق روس کے صدر مملکت عزت مآب جناب ولادیمیر پوتن سے فون پر گفتگو کی۔
وزیر اعظم نے اس موقع پر روسی صدر کو ان کی سالگرہ کے موقع پر ان کو پرتپاک مبارکباد اور نیک خواہشات پیش کیں۔
وزیر اعظم نے جناب نریندمودی نے اس موقع پر وفاق روس کے صدر مملکت عزت مآب جناب ولادیمیر پوتن کے ساتھ اپنی دیرینہ رفاقت اور دوستی کو یاد کیا۔ اس کے ساتھ ہی انہوں نے دونوں ممالک کے مابین خصوصی حکمتی شراکت داری کے فروغ میں عزت مآب پوتن کی ذاتی دلچسپی اور نیک نیت خدمات کی ستائش کی۔
اس کے ساتھ ہی دونوں لیڈروں نے آنے والے دنوں میں ذاتی رابطہ رکھنے پر اتفاق کیا، تاکہ کووڈ-19 جیسے وبائی مرض کے چیلنج کے سدباب کے لیے مشترکہ کوششیں کی جاسکیں۔ وزیر اعظم نے عوامی صحت کی صورتحال کو معمول پر لانے کے بعد،جلد از جلد ہندوستان میں صدر پوتن کا استقبال کرنے کی خواہش کا بھی اظہار کیا۔
۔۔۔۔۔۔۔۔۔۔۔۔۔۔

U.NO. 6149
(
کامرس اور صنعت کی وزارتہ
مرکز نے غیر ملکی تجارت کی پالیسی کے تحت برآمدات کے فروغ کی اسکیموں کے لئے ہندوستانی روپے میں بین الاقوامی ٹریڈ سیٹلمنٹ کو منظوری دی
اس فیصلے سے ہندوستانی روپے میں بین الاقوامی تجارتی لین دین میں آسانی آئے گی
حکومت ہند نے غیر ملکی تجارتی پالیسی اور طریقہ کار ہینڈ بک میں مناسب ترمیمات کرتے ہوئے ہندوستانی روپے میں بین الاقوامی ٹریڈ سیٹلمنٹ کو منظوری دی ہے یعنی برآمد/درآمد کا سٹلمنٹ ہندوستانی روپے میں ہوگا۔ اسی کے مطابق ڈائرکٹریٹ جنرل آف فارن ٹریڈ ڈی جی ایف ٹی نے اس سے قبل پیرا 2.52  بہ ذریعہ نوٹیفکیشن نمبر 33/2015-20 مؤرخہ 16.09.2022 سے برآمدات اور درآمدات کے سیٹلمنٹ، ان وائسنگ، ادائیگی ہندوستانی روپے میں ہوگی، جس میں آر بی آئی کا اے پی  سرکلر نمبر دس، مؤرخہ گیارہ جولائی 2022 شامل ہے۔
مندرجہ بالا نوٹیفکیشن کے سلسلے میں پیرا 2.53 غیر ملکی خارجہ پالیسی کے تحت تبدیلیاں کی گئی ہیں، جو غیر ملکی تجارتی پالیسی کے تحت برآمداتی فائدوں، رعایتوں اور برآمدات کے ضابطوں کی تکمیل کے لئے اور آر بی آئی گائڈ لائن مؤرخہ گیارہ جولائی 2022 کے مطابق برآمدات کی ادائیگی ہندوستانی روپے میں کرنے سے متعلق ہے۔
برآمدات کی گئی ادائیگیاں ہندوستانی روپے میں کئے جانے سے متعلق تازہ ترین ضابطوں کو نوٹیفائی کیا گیا ہے۔
اس کے مطابق غیر ملکی تجارتی پالیسی کے تحت فائدے، رعایتیں، برآمداتی ضابطوں پر عمل آوری کو آر بی آئی کی گائڈ لائن، گیارہ جولائی 2022 کے زیر عمل ہندوستانی روپے میں وصولیوں تک بڑھادیا گیاہے۔ ہندوستانی روپے کو بین الاقوامی نوعیت دینے میں دلچسپی کو دیکھتے ہوئے یہ پالیسی ترمیمات کی گئی ہیں تاکہ ہندوستانی روپے میں بین الاقوامی تجارتی لین دین میں آسانی ہو سکے۔
ریلوے کی وزارت
بھارتی ریلوے نے مالی سال 21-2020میں فریٹ لوڈنگ اور آمدنی کے معاملے میں سب سے زیادہ اعدادو شمار درج کئے
مالی سال 21-2020میں بھارتی ریلوےکی مجموعی لوڈنگ 1232.63 ملین ٹن تھی،جو گزشتہ سال کی لوڈنگ کے مقابلے میں 1.93فیصد زیاد ہے
اس مالی سال 21-2020میں بھارتی ریلوے نے فریٹ لوڈنگ سے 117386.0 کروڑ روپے کی آمدنی کی ، جواسی عرصے کے دوران گزشتہ سال کی آمدنی سے تین فیصد زیادہ ہے
ستمبر 2020سے مارچ 2021 تک مسلسل سات متعلقہ مہینوں میں اب تک کی سب سے زیادہ لوڈنگ
مارچ 2021 میں بھارتی ریلوے کی لوڈنگ 130.38ملین ٹن تھی ،جس میں 27.33فیصد کا اضافہ دیکھا گیا
مارچ 2021میں بھارتی ریلوے نے فریٹ لوڈنگ سے 12887.71کروڑ روپے کی آمدنی کی ،جو پچھلے سال اسی مہینے میں کی گئی آمدنی سے 26.16فیصد زیادہ ہے
کووڈ چیلنجوں کے باوجود ،بھارتی ریلوے نے مالی سال 21-2020کا اختتام ریکارڈ فریٹ لوڈنگ کے ساتھ کیا۔
اس مالی سال 21-2020 کے اختتامیہ مہینے میں ،بھارتی ریلوے نے پچھلے سال کی لوڈنگ 1209.32 کے مقابلے 1232.63 تک پہنچا دی جو 1.93فیصد کی گروتھ کو ظاہر کرتی ہے۔
اس عرصے کے دوران ،بھارتی ریلوے نے 117386.0کروڑ روپے کی آمدنی کی۔اسی عرصے کے دوران یہ گزشتہ سال کی آمدنی 113897.20کروڑ سے تین فیصد زیادہ ہے۔
بھارتی ریلوے نے ستمبر 2020سے مارچ 2021 تک مسلسل سات متعلقہ مہینوں میں اب تک کی سب سے زیادہ لوڈنگ کی رفتار برقرار رکھی ہے۔
مشن موڈ پر،مارچ 2021کے مہینے میں بھارتی ریلوے کی اسی مدت کے دوران گزشتہ سال کی فریٹ لوڈنگ اور آمدنی دونوں کو عبور کرلیا۔
مارچ 2021کے مہینے میں ،بھارتی ریلوے کی لوڈنگ 130.38ملین ٹن رہی جو گزشتہ سال اسی مدت کی لوڈنگ  سے 27.33فیصد زیادہ ہے۔بھارتی ریلوے کی لوڈنگ 130.38ملین ٹن ہے جس میں 58.57ملین ٹن کوئلہ ،16.78ملین ٹن آئرن اور،3.67ملین ٹن گنا،2.57 ملین ٹن فرٹیلائزر،3.97ملین ٹن منرل آئل اور 9.56ملین ٹن سیمنٹ شامل ہے ۔مارچ 2021میں بھارتی ریلوے نےفریٹ لوڈنگ سے 12887.71کروڑ روپے کی آمدنی کی ہےجو گزشتہ سال اسی مہینے میں کی گئی لوڈنگ  کے مقابلے 26.16فیصد زیادہ ہے۔
یہ بات قابل ذکر ہے کہ فریٹ موومنٹ کو بہت پرکشش بنانے کےلئے بھارتی ریلوے میں متعدد مراعات اور چھوٹ بھی دی جارہی ہیں۔
واضح رہے کہ فریٹ ٹرینوں کی رفتار نے بھی موجودہ نیٹ ورک نمایاں اضافہ ریکارڈ کیا ہے ۔مارچ 2021میں مال بردار ٹرینوں کی اوسط رفتار 45.6 فی گھنٹہ کے حسا ب سے درج کی گئی تھی جو اسی عرصے کے دوران 24.93 کلومیٹر فی گھنٹہ کے مقابلے میں 83فیصد اضافہ ہے۔
نیز ، مال برداری کی نقل و حرکت میں بہتری کو ادارہ جاتی بنایا جائے گا اور آئندہ زیرو بیسڈ ٹائم ٹیبل میں شامل کیا جائے گا۔
بھارتی ریلوے نے کووڈ 19 کے دور کو ہر موقع پر پرفارمنس اور کارکردگی کو بہتر بنانے کے ایک موقع کی طرح استعمال کیا ہے۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 184.47 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 16.18 کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،27 مارچ، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,84,47,26,555
|
|
دستیاب خوراک
|
|
16,18,25,796
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 184.47کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 16.18کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
شہری ہوابازی کی وزارت
جناب جیوترادتیہ سندھیا نے جنگ آزادی کے شہیدوں کو خراج عقیدت پیش کرنے کے لئے گوالیار میں واقع مہارانی لکشمی بائی کی چھتری کا دورہ کیا
شہری ہوا بازی کی وزارت نے آزادی کا امرت مہوتسو اور تقسیم کی ہولناکی کا یادگار دن منایا
شہری ہوابازی اور اسٹیل کے وزیرجناب جیوترادتیہ ایم سندھیا نے آزادی کا امرت مہوتسو اور تقسیم کی ہولناکی کے یادگار کے دن کے حصے کے طورپر گوالیار میں واقع مہارانی لکشمی بائی کی چھتری میں ایک تصویری نمائش کا افتتاح کیا اور مختلف پروگراموں کی قیادت کی۔
اس پروگرام میں مدھیہ پردیش سرکار کے توانائی کے وزیر جناب پردھومن سنگھ تومر، گوالیار کے ممبر پارلیمنٹ  جناب وویک نارائن شیج والکر، گوالیار کی میئر محترمہ شوبھا سیکروار، مدھیہ پردیش ریاستی بیج و زرعی ترقیاتی کارپوریشن کے صدر جناب منا لال گوئل، مدھیہ پردیش سرکار کے وزیر مملکت جناب بھگت سنگھ کُشواہ، مددھیہ پردیش لگھو اُدیوگ کی سربراہ محترم امرتی دیوی اور ایم او سی اے، اے اے آئی، مدھیہ پردیش سرکار اور ضلع انتظامیہ کے افسران نے بھی حصہ لیا۔
اس موقع پر خطاب کرتے ہوئے شہری ہوازی کے وزیر نے کہا ’’ ہندوستان واحدایسا ملک ہے، جس نے اپنی تاریخ میں کبھی دوسرے ملک پر حملہ نہیں کیا، لیکن کئی غیر ملکی حملوں کا سامنا کیا۔ ان حملوں کے آگے جھکنے کے بجائے ہندوستان کے لوگوں نے ہمیشہ حوصلےاور نرم روی کا جذبہ دکھایا ہے اور کبھی بھی کسی غیر ملکی طاقت کو ہماری سرزمین پر آباد ہونے کی اجازت نہیں دی۔ ہمارا قومی جھنڈاہماری قربانی ، ہماری ثقافتی بلندی کی علامت ہے اور ہمارے ملک کی تکسیریت کی ایک بہترین مثال ہے۔ہم کل آزادی کا 75واں امرت مہوتسو منائیں گے اور ہرشہری کو ہندوستان کو پھر سے عظیم بنانے کا عہد لینا ہوگا۔‘‘
تقسیم کی ہولناکیوں کو یاد کرتے ہوئے جناب سندھیا نے کہا ‘‘ہمیں اپنی آنے والی نسل کو تقسیم کے پیچھے کا سبق پڑھانا ہوگا، تاکہ وہ ہماری تاریخ کے ایسے المناک واقع سے واقف ہو سکیں۔ ہندوستان اپنے آپ میں ایک برصغیر ہے اور دنیا کا کوئی بھی ملک برصغیر نہیں ہے، لیکن ہندوستان کی تقسیم کچھ لوگوں کی گندی منشا کے عین مطابق ہوئی، جس کی وجہ سے کئی خاندان ٹوٹ گئے اور کئی لوگوں کی جان چلی گئی۔ بہت سے لوگ اپنے ہی ملک پناہ گزیں بن گئے اور آج ہم نے جو یہ تصویری نمائش منعقد کی ہے، یہ ہمارے بزرگوں کے درد کا مظہر ہے۔ میں تمام لوگوں سے ایک بار یہاں آنے اور اسے دیکھنے کی درخواست کرتاہوں۔میں ان کے جذبے کو سلام کرتا ہوں، کیونکہ ان کے پاس جو کچھ ہے، اس کے ساتھ انہوں نے خود کو پھر سے قائم کیا ہے اور ہمارے ملک کی ترقی کی داستان میں تعاون دیا ہے۔‘‘
جب ہندوستان آزادی کا 75واں سال منا رہا ہے، شہری ہوابازی کی وزارت نے 14اگست کو گوالیار میں واقع مہارانی لکشمی بائی کی چھتری میں ایک فوٹو نمائش کا انعقاد کیا۔اس پروگرام کا افتتاح اور قیادت شہری ہوابازی کے مرکزی وزیر جناب جیوترادتیہ ایم سندھیا نے کی۔پروگرام کے دوران انہوں نے قومی جھنڈا لہرایا اور مہارانی لکشمی بائی کو ان کی سمادھی پر خراج عقیدت پیش کی۔ انہوں نے ہماری جنگ آزادی میں حصہ لینے والے شہیدوں؍ مجاہدین آزادی اور ان کے خاندان کے ممبروں سے بھی ملاقات کی اور ان کا استقبال کیا۔
آزادی کا امرت مہوتسوملک کی آزادی کی 75ویں سالگرہ کے موقع پر حکومت ہنداور ہندوستان کے لوگوں کے ذریعے ترنگا گھر لانے کے جوش اور آزادی کا امرت مہوتسو کے موقع پر’ہرگھر ترنگا‘مہم کا حصہ بننے کی شکل میں منایا جارہا ہے۔
وزیراعظم کا دفتر
آیو ش مان بھارت کے تحت 50 لاکھ سے زائد استفادہ کنندگان
نئی دلّی، 15 اکتوبر / وزیر اعظم جناب نریندر مودی نے صحت کے شعبے میں کی گئی کوششوں کی ستائش کی ہے، جس کی بدولت آیوش مان بھارت اسکیم کے تحت زائد از 50 لاکھ افراد کو فائدہ پہنچا کربھارت نے ایک اہم سنگ میل حاصل کیا ہے۔
وزیر اعظم نے کہا ہے کہ ”ایک صحت مند بھارت تیار کرنے کے سفر میں ایک انتہائی اہم سنگ میل! اس بات پر ہر ہندوستانی کو فخر ہو گا کہ ایک سال کے اندر 50 لاکھ سے زیادہ ہندوستانیو ں نے مفت علاج کی سہولت سے فائدہ اٹھایا، جس کے لئے آیوش مان بھارت کا شکریہ۔ علاج معالجہ کے ساتھ ساتھ یہ اسکیم متعدد ہندوستانیوں کو با اختیار بھی بنا رہی ہے۔“
ایک صحت مند بھارت کے قیام کے سفر میں ایک اہم سنگ میل!
اس بات پر ہر ہندوستانی کو فخر ہو گا کہ ایک سال کے اندر 50 لاکھ سے زیادہ ہندوستانیو ں نے مفت علاج کی سہولت سے فائدہ اٹھایا، جس کے لئے آیوش مان بھارت کا شکریہ۔ علاج معالجہ کے ساتھ ساتھ یہ اسکیم متعدد ہندوستانیوں کو با اختیار بھی بنا رہی ہے۔
ٹھیک ایک برس قبل 2018 میں لانچ کی گئی آیوش مان بھارت دنیا کی سب سے بڑی صحت انشورنس اسکیم ہے، جس کا مقصد ملک کے 10.74 کروڑ سے زیادہ غریب افراد کو طبی سہولیات تک رسائی کو آسان بنانا ہے۔
آیوش مان بھارت پردھان منتری جن آروگیہ ، کے تحت 16,085 اسپتال پینل میں شامل کئے گئے ہیں اور زائد از دس کروڑ ای۔ کارڈ جاری کئے گئے ہیں۔
آیوش مان بھارت کے تحت ملک بھر میں تقریباً 17,150 ہیلتھ اینڈ ویل نیس سینٹر کام کر رہے ہیں۔
۔۔۔۔۔۔
U.4598
(Visitor Counter : 86
وزارت اطلاعات ونشریات
سماج سے بھاگے ہوئے لوگوں کو ہماری پوری توجہ اور دیکھ بھال کی ضرورت ہوتی ہے : تھائین کے ڈائریکٹر گنیش ونائک
‘‘ تھائین ، تمل ناڈو کے متھوون قبائل کی ایک حقیقی کہانی پر مبنی ہے ’’
نئی دلّی ، 22 جنوری / ‘‘ اسپتال میں ایک ایمبولنس کے ڈرائیور نے ، اُس شخص سے اُس کی بیوی کی لاش کو اپنے دور دراز کے گاؤں لے جانے کے لئے رقم مانگی ۔ مانگ پوری نہ کرنے سکنے کی وجہ سے ، اُسے آخر کار لاش کو اپنے دور دراز کے گاؤں میں آخری رسوم ادا کرنے کی خاطر اپنے کندھوں پر اٹھاکر لے جانا پڑا ۔ یہ حقیقی زندگی کا ایک بہت دکھ بھرا واقعہ ہے ۔ ایسے وقت میں ، اُس کے اور اُس کی چھوٹی بیٹی کے دِل پر کیا گزری ہو گی ، سماج کو یہ سمجھنے کی ضرورت ہے ۔ ’’ یہ جذباتی الفاذ فلم تھائین کے ڈائریکٹر گنیش ونائک کے تھے ، جو انہوں نے آج 22 جنوری ، 2021 ء کو بھارت کے 51 ویں بین الاقوامی فلم فیسٹیول میں ایک پریس کانفرنس سے خطاب کرتے ہوئے کہی ۔
تمل میں تھائین کا مطلب شہد ہوتا ہے اور یہ ایک شخص ویلو کی کہانی ہے ، جو شہد کی مکھیاں پالتا ہے اور تمل ناڈو کے کرونجی کُڈی میں نیل گری کے جنگل کے ایک گاؤں میں رہتا ہے ۔ پون گوڈی اپنے والد کے علاج کے لئے شہد لینے کے لئے ویلو سے ملتی ہے اور اُس سے محبت کرنے لگتی ہے اور دونوں شادی کر لیتے ہیں ۔ وہ ایک ہنسی خوشی زندگی گزارتے ہیں ۔ اُن کی ایک بیٹی ملار ہوتی ہے ۔ بعد میں پون گوڈی کو مہلک بیماری ہو جاتی ہے اور اس بیماری میں پون گوڈی ، ویلو اور ملار کی زندگی اتھل پتھل ہو جاتی ہے ۔ یہ فلم اسی کہانی پر مبنی ہے ۔
ونائک نے بتایا کہ مجھے حقیقی زندگی کے واقعات نے ، یہ فلم بنانے پر مجبور کیا ۔ یہ فلم سچی کہانی پر مبنی ہے اور یہ واقعہ تمل ناڈو کے تھینی ضلعے میں متھووون قبیلے میں پیش آیا تھا ۔ ان علاقوں میں سڑکیں ، اسپتال یا دیگر سہولیات موجود نہیں ہیں ۔ میں نے اِس برادری کی کہانی پیش کرنے کی کوشش کی ہے ، جو بنیادی سہولیات ، یہاں تک کہ ٹرانسپورٹ کے بغیر وہ اپنی مشکل زندگی گزار رہے ہیں ۔
اس فلم کا پیغام کیا ہے ؟ ونائک نے کہا کہ سماج سے دھتکارے ہوئے لوگ ، جیسے مفرور لوگ حقیقت میں ہماری توجہ اور دیکھ بھال کے مستحق ہیں کیونکہ کوئی بھی ، اُن کی مدد کے لئے آگے نہیں آتا ۔ ایسے لوگوں تک پہنچنا ، جنہیں پوری طرح نظر انداز کیا جا چکا ہے ، میں حقیقت میں یہی پیغام دینا چاہتا ہوں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 705
(Visitor Counter : 226
جل شکتی وزارت
پوشن ماہ 2022: منی پور میں ‘صحت بخش کھانوں کی تیاری کے مقابلے’ کا انعقاد
وزیر مملکت جناب پرہلاد سنگھ پٹیل نے ‘صحت بخش کھانوں کی تیاری مقابلہ جات’ کے پویلین کا دورہ کیا
جناب پرہلاد سنگھ پٹیل نے ‘پر اُمنگ ضلعی پروگرام’ کے تحت چندیل، منی پور میں کیے گئے ترقیاتی کاموں کا بھی جائزہ لیا
پوشن ماہ 2022 کی تقریبات کے ایک حصے کے طور پر، منی پور میں ‘صحت مند ریسیپی کمپیٹیشنز’ کا انعقاد کیا گیا۔ فوڈ پروسیسنگ انڈسٹریز اور جل شکتی کے وزیر مملکت جناب پرہلاد سنگھ پٹیل نے 20 ستمبر 2022 کو چندیل، منی پور کا دورہ کیا جہاں وہ چندیل میں ‘ پر اُمنگ ضلعی پروگرام’ کے تحت کیے گئے ترقیاتی کاموں کا جائزہ لے رہے ہیں۔
وزیر موصوف نے آئی سی ڈی ایس سیل، چنڈیل کی طرف سے ضلع انتظامیہ، چندیل کے تعاون سے منعقدہ ضلعی سطح کے ‘صحت بخش کھانوں کی تیاری ’ کے مقابلوں کے پویلین کا دورہ کیا۔ وزیر موصوف نے اسٹالوں کا معائنہ کیا اور مقابلے میں حصہ لینے والی لڑکیوں سے ان کے تیار کردہ مختلف غذائیت سے بھرپور پکوانوں کے بارے میں بات چیت کی۔ جونیئر خانساماں اور اُبھرتے ہوئے خانساماں کے مقابلے بالترتیب پری اسکول کے بچوں اور نوعمر لڑکیوں کے لیے تھے۔
خواتین اور اطفال کی ترقی کی وزارت یکم سے 30 ستمبر 2022 تک 5واں راشٹریہ پوشن ماہ 2022 منا رہی ہے۔ اس سال اس کا مقصد گرام پنچایتوں کے ذریعے پوشن پنچایتوں کے طور پر پوشن ماہ کو متحرک کرنا ہے جس میں کلیدی توجہ ‘‘مہیلا اور سواستھیا’’ اور ‘‘ بچہ اور تعلیم’’ پر ہوگی۔ ایک ماہ تک جاری رہنے والے اس پروگرام میں ملک بھر میں غذائیت کے بارے میں شعور پیدا کرنے والے پروگرام ، آؤٹ ریچ پروگرام، شناختی مہمات ، کیمپوں اور میلوں کے ذریعے آگاہی کے لیے بھرپور سرگرمیاں دیکھنے کو مل رہی ہیں جن میں ‘سواستھ بھارت’ کے وژن کو پورا کرنے کے لیے حاملہ اور دودھ پلانے والی خواتین، چھ سال سے کم عمر کے بچوں اور نوعمر لڑکیوں پر خصوصی توجہ دی جاتی ہے۔